ประกาศกระทรวงการคลัง เรื่อง ผลการกู้เงินระยะสั้นโดยการออกตั๋วสัญญาใช้เงินเพื่อการปรับโครงสร้างหนี้เงินกู้มาเพื่อให้กู้ต่อในปีงบประมาณ พ.ศ. 2562 ครั้งที่ 1

ประกาศกระทรวงการคลัง
เรื่อง ผลการกู้เงินระยะสั้นโดยการออกตั๋วสัญญาใช้เงินเพื่อการปรับโครงสร้างหนี้เงินกู้มาเพื่อให้กู้ต่อ
ในปีงบประมาณ พ.ศ. ๒๕๖๒ ครั้งที่ ๑[๑]

เพื่อให้เป็นไปตามความในมาตรา
๑๖ แห่งพระราชบัญญัติการบริหารหนี้สาธารณะ พ.ศ. ๒๕๔๘ กระทรวงการคลังขอประกาศให้ทราบทั่วกันว่า

กระทรวงการคลังโดยความเห็นชอบของคณะรัฐมนตรี
ตามมติเมื่อวันที่ ๒๕ กันยายน ๒๕๖๑ และอาศัยอำนาจตามความในมาตรา
๗ มาตรา ๑๔ มาตรา ๒๐ (๓) และมาตรา ๒๔ (๑) แห่งพระราชบัญญัติการบริหารหนี้สาธารณะ พ.ศ. ๒๕๔๘ ซึ่งแก้ไขเพิ่มเติมโดยพระราชบัญญัติการบริหารหนี้สาธารณะ
(ฉบับที่ ๒) พ.ศ. ๒๕๕๑ ได้ดำเนินการกู้เงินระยะสั้นเพื่อรองรับการปรับโครงสร้างหนี้เงินกู้มาเพื่อให้กู้ต่อแก่การรถไฟแห่งประเทศไทย
โดยมีรายละเอียดและเงื่อนไขของการกู้เงิน ดังต่อไปนี้
๑.
กระทรวงการคลังได้ดำเนินการกู้เงินระยะสั้น เพื่อปรับโครงสร้างหนี้เงินกู้มาเพื่อให้กู้ต่อแก่การรถไฟแห่งประเทศไทย
โดยวิธีการออกตั๋วสัญญาใช้เงิน อายุ ๗ เดือน วงเงินรวม ๙,๒๘๑,๑๐๐,๕๓๘.๙๒ บาท (เก้าพันสองร้อยแปดสิบเอ็ดล้านหนึ่งแสนห้าร้อยสามสิบแปดบาทเก้าสิบสองสตางค์) จากธนาคารออมสิน
๑.๑
ชำระคืนต้นเงินกู้ที่ครบกำหนดของสัญญากู้ยืมเงินเลขที่ ๑๒/๒๕๕๙ และชำระคืนต้นเงินกู้ก่อนครบกำหนดของสัญญากู้ยืมเงินเลขที่
๗/๒๕๖๐ และ ๘/๒๕๖๐ ให้กับธนาคารออมสินและธนาคารกรุงศรีอยุธยา จำกัด (มหาชน) สาหรับโครงการก่อสร้างรถไฟทางคู่
ช่วงชุมทางถนนจิระ - ขอนแก่น วงเงิน ๗,๒๕๐,๑๐๐,๕๓๘.๙๒ บาท (เจ็ดพันสองร้อยห้าสิบล้านหนึ่งแสนห้าร้อยสามสิบแปดบาทเก้าสิบสองสตางค์)
๑.๒
ชำระคืนต้นเงินกู้ก่อนครบกำหนดของสัญญากู้ยืมเงินเลขที่ ๑/๒๕๖๐ ให้กับธนาคารออมสิน
สำหรับโครงการก่อสร้างทางคู่ในเส้นทางรถไฟสายชายฝั่งทะเลตะวันออกช่วงฉะเชิงเทรา - คลองสิบเก้า
- แก่งคอย พร้อมทางคู่เลี่ยงเมือง (Chord
Line) จำนวน ๓ แห่งวงเงิน ๒,๐๓๑,๐๐๐,๐๐๐.๐๐ บาท
(สองพันสามสิบเอ็ดล้านบาทถ้วน)
๒.
เบิกเงินกู้ทั้งจำนวน ในวันที่ ๒๘ ธันวาคม ๒๕๖๑
๓.
อายุเงินกู้ ๗ เดือน นับตั้งแต่วันที่ ๒๘ ธันวาคม ๒๕๖๑ ครบกำหนดในวันที่ ๒๘ กรกฎาคม
๒๕๖๒
๔.
อัตราดอกเบี้ยตามข้อ ๑.๑
- ๑.๒ เท่ากับ อัตราดอกเบี้ยคงที่ร้อยละ ๑.๖๕
ต่อปี(หนึ่งจุดหกห้า) ต่อปี
๕.
การชำระดอกเบี้ย กระทรวงการคลังจะชำระพร้อมต้นเงินกู้ตามตั๋วสัญญาใช้เงินในวันที่ไถ่ถอนหากวันครบกำหนดชำระดอกเบี้ยตรงกับวันหยุดตามประกาศธนาคารแห่งประเทศไทยก็ให้เลื่อนไปชำระในวันทำการถัดไป
โดยให้คำนวณดอกเบี้ยจนถึงวันก่อนวันชำระหนี้
๖.
การชำระคืนต้นเงินกู้ กระทรวงการคลังสามารถชำระคืนต้นเงินกู้ก่อนครบกำหนดได้ทั้งจำนวนหรือบางส่วนก็ได้
 ทั้งนี้ กระทรวงการคลังจะแจ้งให้สถาบันการเงินทราบล่วงหน้าไม่น้อยกว่า ๒ วันทำการโดยกระทรวงการคลังจะชำระดอกเบี้ยคงค้างของต้นเงินกู้ที่ค้างชำระ
พร้อมกับการชำระคืนต้นเงินกู้ก่อนกำหนดนั้น  ทั้งนี้ ดอกเบี้ยคงค้างให้คำนวณนับตั้งแต่วันที่กระทรวงการคลังชำระคืนดอกเบี้ยครั้งล่าสุดจนถึงวันก่อนวันที่กระทรวงการคลังชำระคืนต้นเงินกู้ก่อนกำหนด
โดยหากวันครบกำหนดชำระคืนต้นเงินกู้ตรงกับวันหยุดตามประกาศธนาคารแห่งประเทศไทย ให้เลื่อนไปชำระคืนในวันทำการถัดไปการคำนวณดอกเบี้ยให้ถือว่าหนึ่งปีมี
๓๖๕ วัน นับตามจำนวนวันที่เกิดขึ้นจริง เศษของหนึ่งสตางค์ให้ปัดทิ้ง
๗.
ไม่มีค่าธรรมเนียมและค่าใช้จ่ายใด ๆ

ประกาศ
ณ วันที่ ๒๔ ธันวาคม พ.ศ. ๒๕๖๑
นรินทร์
 กัลยาณมิตร
รองปลัดกระทรวงการคลัง
หัวหน้ากลุ่มภารกิจด้านรายจ่ายและหนี้สิน
ปฏิบัติราชการแทน
รัฐมนตรีว่าการกระทรวงการคลัง

พิไลภรณ์/ธนบดี/จัดทำ
๗ มิถุนายน
๒๕๖๒

[๑] ราชกิจจานุเบกษา เล่ม ๑๓๖/ตอนพิเศษ ๔๖ ง/หน้า ๗/๒๑ กุมภาพันธ์ ๒๕๖๒